पृथ्वी सूर्य की परिक्रमा करता है। भारत उत्तरी गोलार्द्ध का एक हिस्सा है अत: जब सूर्य इससे दूर हो जाता है तो रातें बड़ी हो जाती हैं और दिन छोटा हो जाता है। सूर्य के दक्षिणायन होने पर शास्त्रों के अनुसार यह समय मांगलिक कार्यों के लिए शुभ नहीं होता है क्योंकि इस समय देव लोक में रात्रि होती है। इस तथ्य का जिक्र स्वयं भगवान श्रीकृष्ण ने गीता में किया है। श्री कृष्ण कहते है जो व्यक्ति उत्तरायण में शरीर का त्याग करता है वह मेरे लोक में निवास करता है, क्योंकि यह देवताओं का दिन होता है अत: जीवात्मा आवागमन से मुक्त हो जाता है। दक्षिणायन में शरीर त्याग करने वाले को पुन: देह धारण करना पड़ता है क्योकि इस समय देवताओं की रात्रि होती है। मकर संक्रान्ति का त्यहार (Makar sankranti Tyohar) इसी उपलक्ष्य में मनाया जाता है कि सूर्य दक्षिणायन से उत्तरायण में प्रवेश करता है। इस तिथि को सूर्य धनु राशि से मकर (Sun Sagittarius) में प्रवेश करता है। ज्योतिषशास्त्र के अनुसार सूर्य मकर राशि (Sun Capricorn) में अत्यंत शुभ संयोग माना जाता है। इस तिथि का एक अन्य रूप में भी महत्व बढ़ जाता है क्योंकि इस तिथि को खरमास समाप्त होता है और शुभ मास शुरू होता है।